Maak jou hele nuwejaarsete vanjaar op die vuur met ons tradisionele snoekbraai-idees. Ons het snoek op die tradisionele manier met botter, suurlemoen en appelkooskonfyt gebraai en bedien, soos wat die meeste Suid-Afrikaners dit ken, saam met soetpatats. ’n Lekker kinkel in die verhaal is om ook ’n vars mielie- en tamatieslaai saam te bedien. Ons het die slaai bygesit vir iets ligters as die tradisionele mieliebrood wat ook gereeld saam ’n snoekbraai bedien word. Bedien ’n witwyn-spritzer daarby om die nuwe jaar mee af te skop.
Plaas die snoek in ’n toeknyprooster, maar moet dit nie heeltemal styf toeknyp nie (anders klou die vel vas). Braai die snoek oor lae hitte.
Plaas ’n skinkbord teen die velkant van die vis en draai dit om sodat die vis op die skinkbord bedien word.